বুধবার রাতেই মুম্বই ছেড়েছেন দম্পতি। গন্তব্য দক্ষিণ আফ্রিকা। আগামী ৫ জানুয়ারি থেকে সেখানেই শুরু হচ্ছে ‘ফুল’ সিরিজ। পর পর টেস্ট, ওয়ানডে এবং টি-টোয়েন্টি খেলবে ভারতীয় দল। বলি সূত্রে খবর, জানুয়ারির প্রথম সপ্তাহের শেষেই ভারতে ফিরে আসবেন অনুষ্কা। আনন্দ এল রাইয়ের একটি ছবির শুটিংয়ের জন্য ডেট দিয়ে রেখেছেন তিনি। ২০১৮-এর ফেব্রুয়ারি থেকে বরুণ ধবনের সঙ্গে ‘সুই ধাগা: মেড ইন ইন্ডিয়া’ নামের নতুন একটি ছবির শুটিং শুরু করবেন অনুষ্কা। অন্য দিকে প্রায় দেড় মাসের টাইট শিডিউলের পর দেশে ফিরবেন বিরাট।